open-index/open-wikipedia-markdown huggingface dataset:
Ιταλοί αιχμάλωτοι πολέμου στην Αυστραλία

Οι ***Ιταλοί αιχμάλωτοι πολέμου στην Αυστραλία*** (**[[αγγλικά]]:Italian prisoners of war in Australia**) ήταν Ιταλοί στρατιώτες που συνελήφθησαν από τις Βρετανικές και τις Συμμαχικές Δυνάμεις κατά την διάρκεια του Β' Παγκοσμίου Πολέμου οι οποίοι μεταφέρθηκαν στην Αυστραλία.

## Ιστορικό
Στις 10 Ιουνίου 1940, η Ιταλία μπήκε στον Β' Παγκοσμίου Πολέμου στο πλευρό της Γερμανίας. Κατά τη διάρκεια του πολέμου, η Μεγάλη Βρετανία και οι σύμμαχοί τους αιχμαλώτησαν στην Αιθιοπία και τη Βόρεια Αφρική περίπου 400.000 ιταλούς στρατιλωτες, οι οποίοι οποία μεταφέρθηκαν σε στρατόπεδα αιχμάλωτων πολέμου σε όλο τον κόσμο, συμπεριλαμβανομένης της Αυστραλίας.

Μεταξύ 1941 και 1945, η Αυστραλία έλαβε επιμέλεια 18.420 ιταλών στρατιωτών.Το μεγαλύτερο μέρος από αυτούς προήλθε από τα βρετανικά στρατόπεδα στην Ινδία.  Κατά τη διάρκεια αυτής της περιόδου οι κρατούμενοι φορούσαν μπορντό / καφέ ρούχα.  Στη συνέχεια, αφού η Ιταλία υπέγραψε ανακωχή με τους Συμμάχους τον Σεπτέμβριο του 1943, οι αρχές της Αυστραλίας πήραν μεταξύ 13.000 και 15.000 Ιταλούς κρατουμένους από τα στρατόπεδα αιχμάλωτων πολέμου σε καταναγκαστικά έργα .

Κατά τη διάρκεια αυτής της περιόδου, αρκετοί αιχμάλωτοι κατάφεραν να διαφύγουν από στρατόπεδα κράτησης τους, και τουλάχιστον ένας πυροβολήθηκε επειδή φέρεται να προσπαθήσε να δραπετεύσει από στρατόπεδο, και ένας άλλος αυτοκτόνησε. Υπήρξαν συμπλοκές μεταξύ φασιστών εναντίον αντιφασιστικών υποστηρικτών κρατουμένων

Η έρευνα που πραγματοποιήθηκε για τα στρατόπεδα αιχμάλωτων πολέμου στη βόρεια Νέα Νότια Ουαλία έδειξε ότι οι εφημερίδες είχαν πολύ αντι-ιταλικό συναίσθημα: Οι συνδικαλιστές υποστήριζαν ότι η μη αμειβόμενη εργασία των αιχμάλωτων πολέμου θα εκτόπιζε την υπάρχουσα αυστραλιανή εργασία. Υπήρχε ανισότητα μεταξύ των ιταλών αιχμάλωτων που είχαν μεγαλύτερες ελευθερίες και καλύτερο φαγητό 
από τους αυστραλούς αιχμάλωτους πολέμου που βρίσκονταν σε υπερπόντια εδαφη. Σε ατομικό επίπεδο, σημειώθηκε καλή σχέση μεταξύ των γαιοκτημόνων και των εργαζομένων τους από τα στρατόπεδα αιχμάλωτων πολέμου.  

Μια μάρκα κόκκινου κρασιού που παράγεται επί του παρόντος στην Αυστραλία ονομάζεται "Rabbit & Spaghetti", υπήρξε η συνήθης διατροφή των ιταλών αιχμάλωτων πολέμου στην Αυστραλία.

## Δείτε επίσης
*Κατάλογος στρατόπεδων αιχμάλωτων πολέμου στην Αυστραλία
*Ιταλοί αιχμάλωτοι πολέμου στη Σοβιετική Ένωση
*Στρατιωτική ιστορία της Ιταλίας κατά τον Β΄ Παγκόσμιο Πόλεμο
 
## Παραπομπές

## Εξωτερικοί σύνδεσμοι
* Ιταλοί αιχμάλωτοι πολέμου στην Αυστραλία 

Κατηγορία:Ιστορία της Ιταλίας κατά τον Β΄ Παγκόσμιο Πόλεμο
Αδελαΐδα, κόμισσα του Βερμαντουά

Η **Αδελαΐδα** (απεβ. 1120/1124) από τον Οίκο των Καρολιδών ήταν κόμισσα του Βερμαντουά και του Βαλουά (1085 - 1102). 

## Βιογραφία
Η Αδελαΐδα ήταν μεγαλύτερη κόρη του Ερβέρτου Δ΄ του Βερμαντουά και της συζύγου του Αδελαΐδας του Βαλουά. Αδελφός της ήταν ο Όδων του Βερμαντουά τον οποίο διαδέχθηκε (1085). 

## Οικογένεια
Πρώτος της σύζυγος της ο Ούγος των Καπετιδών, μικρότερος γιος του Ερρίκου Α΄ της Γαλλίας και μικρότερος αδελφός του Φίλιππου Α΄ της Γαλλίας, με τον οποίο απέκτησε: 
* Ματθίλδη, παντρεύτηκε τον Ραούλ Α΄ τού Μπωζενσύ.
* Βεατρίκη, παντρεύτηκε τον Ερρίκο Δ΄ τού Γκουρναί.
* Ελισάβετ του Βερμαντουά, κόμισσα του Λέστερ (απεβ. 1131)
* Ραούλ Α΄ του Βερμαντουά (απεβ. 1152)
* Κωνσταντία, παντρεύτηκε τον Γοδεφρείδο ντε λα Φερτέ-Γκωσέρ.
* Αγνή, παντρεύτηκε τον Βονιφάτιο ντελ Βάστο μάργραβο της Δυτικής Λιγουρίας.
* Ερρίκος, κύριος τού Σωμόν αν Βεξάν.
* Σίμων απεβ. 1148, επίσκοπος του Νογιόν.
* Γουλιέλμος απεβ. π. 1096, παντρεύτηκε την Ισαβέλλα, νόθη κόρη του Λουδοβίκο ΣΤ΄ της Γαλλίας.

Παντρεύτηκε σε δεύτερο γάμο τον Ρενώ κόμη του Κλερμόν, και μαζί του απέκτησε τη:
* Μαργαρίτα του Κλερμόν, παντρεύτηκε σε πρώτο γάμο τον Κάρολο Α΄ της Φλάνδρας και σε δεύτερο γάμο τον Ούγο Β΄ του Σαιν-Πολ. 

Την Αδελαΐδα διαδέχθηκε ο μεγαλύτερος γιος της Ραούλ Α΄ (1102), όταν αυτή απεβίωσε το διάστημα 1120-1124. Οι τίτλοι στην Δυναστεία των Καρολιδών περνούσαν μόνο σε άρρενες κληρονόμους: αν κάποιος απεβίωνε χωρίς γιους, τον θεωρούσαν τελευταίο εκπρόσωπο της δυναστείας.

## Παραπομπές


## Πηγές
*Jirí Louda and Michael MacLagan, Lines of Succession: Heraldry of the Royal Families of Europe, 2nd edition (London, U.K.: Little, Brown and Company, 1999)
*Suger, The Deeds of Louis the Fat, transl. Richard C. Cusimano and John Moorhead, (Catholic University of America Press, 1992)
*Galbert (de Bruges), The Murder, Betrayal, and Slaughter of the Glorious Charles, Count of Flanders, transl. John Jeffrey Rider, (Yale University Press, 2013)

Κατηγορία:Κόμητες του Βαλουά
Διάδης ο Πελλαίος

Ο **Διάδης ο Πελλαίος** (4ος αιώνας π.Χ.), γνωστός και με την επωνυμία **Διάδης ο Πολιορκητής**, ήταν Θεσσαλός μηχανικός, εφευρέτης πολλών πολιορκητικών μηχανών και μαθητής του Πολύειδου του Θεσσαλού, στρατιωτικού μηχανικού του Φιλίππου Β΄ της Μακεδονίας.

Ο Διάδης συνόδευσε τον Μέγα Αλέξανδρο στην εκστρατεία του στην Ασία. Επινόησε ή βελτίωσε κινητούς πύργους, πολιορκητικούς κριούς, μηχανές με κλίμακες με τις οποίες σκαρφάλωναν στα τείχη και γερανούς με βάρη για την καταστροφή των τειχών των πόλεων. Ο Διάδης έγινε γνωστός και ως «ο άνθρωπος που άλωσε την Τύρο με τον Αλέξανδρο» (332 π.Χ.). Επίσης ο Βιτρούβιος αναφέρει (βιβλίο VII, εισαγωγή) ότι ο Διάδης συνέγραψε μια πραγματεία περί μηχανών.

## Παραπομπές


## Εξωτερικοί σύνδεσμοι
* Ο Διάδης στο Μουσείο Τεχνολογίας της Θεσσαλονίκης

Κατηγορία:Αρχαίοι Έλληνες μηχανικοί
Κατηγορία:Στρατιωτικοί μηχανικοί
Φλουτικαζόνη

Η **φλουτικαζόνη**, διαθέσιμη με την εμπορική ονομασία *Flixotide* μεταξύ άλλων, είναι  συνθετικό στεροειδές που χρησιμοποιείαι και για τη θεραπεία των ρινικών συμπτωμάτων. Και οι δύο εστέρες της, η φουροϊκή και η προπιονική φλουτικαζόνη, χρησιμοποιούνται επίσης ως τοπικά αντιφλεγμονώδη και εισπνεόμενα κορτικοστεροειδή και χρησιμοποιούνται πολύ πιο συχνά σε σχέση με την απλή φλουτικαζόνη. Έχει ισχυρή αγγειοσυσπαστική και αντιφλεγμονώδη δράση. Συχνά συμπεριλαμβάνεται σε εισπνεόμενα του περιέχουν επίσης σαλμετερόλη (*Rolenium, Seretide*) ή αζελαστίνη (*Dymista*).

Ο τρόπος χορήγησης ποικίλλει, αλλά συχνά εισπνέεται ενδορινικά, αλλά μπορεί να χρησιμοποιηθεί και με εισπνευστική συσκευή. Ως ρινικό σπρέι χρησιμοποιείται για την αντιμετώπιση της αλλεργικής και χρόνιας ρινίτιδας, των ρινικών πολύποδων και στη λοιμώδη παραρινοκολπίτιδα. Μπορεί να χρειαστούν αρκετές ημέρες για την επίτευξη μέγιστου αποτελέσματος. Συχνές παρενέργειες περιλαμβάνουν πονοκεφάλους και λιγότερο συχνά ναυτία, τοπικό ερεθισμό, επίσταξη, ρινικό έλκος, ρινοφαρυγγίτιδα, άσθμα, ρινική συμφόρηση και βήχα. 

Ως εισπνεόμενο χρησιμοποιείται για τη θεραπεία του άσθματος, καθώς και στη χρόνια αποφρακτική πνευμονοπάθεια και στην ηωσινοφιλική οισοφαγίτιδα. Συχνές παρενέργειες της εισπνεόμενης φλουτικαζόνης περιλαμβάνουν κόπωση, πονοκεφάλους, στοματική μυκητίαση, αρθραλγίες, λοιμώξεις ανώτερου αναπνευστικού, ρινική συμφόρηση και ερεθισμό του λαιμού. Όταν χρησιμοποιείται ως εισπνεόμενο απορροφάται κατά 18% από τον οργανισμό, ενώ ως ρινικό σπρέι η απορρόφηση είναι ελάχιστη. Η προπιονική φλουτικαζόνη είναι διαθέσιμη ως κρέμα για δερματική χρήση, για την αντιμετώπιση της φλεγμονής και του κνησμού σε δερματίτιδες που ανταποκρίνονται στα κορτικοστεροειδή.

Το 2017, ήταν το 15ο πιο συνταγογραφούμενο φάρμακο στις Ηνωμένες Πολιτείες, με περισσότερες από 32&nbsp;εκατομμύρια συνταγές.  

## Παραπομπές

Κατηγορία:Θειαιθέρες
Κατηγορία:Φάρμακα που δρουν στο αναπνευστικό σύστημα
Κατηγορία:Άρθρα με αλλαγμένο αναγνωριστικό EBI
Κατηγορία:Άρθρα με αλλαγμένο αναγνωριστικό CASNo
Κατηγορία:Κορτικοστεροειδή
Κατηγορία:Οργανικές ενώσεις φθορίου
Διοργανώσεις Ε.Π.Σ. Δωδεκανήσου 2018–19

Για την **περίοδο 2018–19**, η Ένωση Ποδοσφαιρικών Σωματείων Δωδεκανήσου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δωδεκανήσου.

Η πρωταθλήτρια της Α΄ κατηγορίας της Ε.Π.Σ. Δωδεκανήσου προβιβάζεται στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος Ε.Π.Σ. Δωδεκανήσου, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Δωδεκανήσου είναι η εξής:

* Α΄ Κατηγορία
* Β΄ Κατηγορία (3 Όμιλοι)
* Γ΄ Κατηγορία

### Α΄ Κατηγορία
Η Α΄ Κατηγορία «Blue Star Ferries» διεξήχθη με τη συμμετοχή 14 ομάδων.

Πρωταθλήτρια αναδείχθηκε η ομάδα Α.Σ. Ρόδος.

Πηγή: Ε.Π.Σ. Δωδεκανήσου

### Β΄ Κατηγορία

#### Βαθμολογία 1ου ομίλου

Πηγή Ε.Π.Σ. Δωδεκανήσου

#### Βαθμολογία 2ου ομίλου

Πηγή Ε.Π.Σ. Δωδεκανήσου

#### Βαθμολογία 3ου ομίλου

Πηγή Ε.Π.Σ. Δωδεκανήσου

#### Αγώνες κατάταξης ανόδου Β΄ Κατηγορίας

Πηγή Ε.Π.Σ. Δωδεκανήσου

#### Αγώνας κατάταξης υποβιβασμού Β΄ Κατηγορίας

Πηγή Ε.Π.Σ. Δωδεκανήσου

### Γ΄ Κατηγορία

Πηγή: Ε.Π.Σ. Δωδεκανήσου

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Δωδεκανήσου. 

Κυπελλούχος Ε.Π.Σ. Δωδεκανήσου της περιόδου 2018-19 αναδείχθηκε η ομάδα του Διαγόρα Ρόδου.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Δωδεκανήσου
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Κωνσταντίνος Μάρκου

Ο **Κώστας Β. Μάρκου** (Καλάβρυτα, 3 Σεπτεμβρίου 1953) είναι Έλληνας ιατρός, καθηγητής του Πανεπιστημίου Πατρών και βουλευτής Αχαΐας με τον ΣΥΡΙΖΑ - Προοδευτική Συμμαχία.

Εκλέχθηκε για πρώτη φορά Βουλευτής με τον ΣΥΡΙΖΑ, στο νομό Αχαΐας στις εκλογές του 2019.

Τον Φεβρουάριο 2016 ορίσθηκε πρόεδρος του Κεντρικού Συμβουλίου Υγείας (ΚΕΣΥ), θέση από την οποία παραιτήθηκε στις 28 Ιουλίου 2020, μετά από εμπλοκή του σε περιστατικό με χυδαίους χαρακτηρισμούς κατά του αντιπροέδρου της Βουλής Οδυσσέα Κωνσταντινόπουλου, για το οποίο και παραπέμφθηκε στην αρμόδια Επιτροπή Δεοντολογίας της Βουλής των Ελλήνων.

Με τη σύζυγό του έχουν δύο γιους.

## Παραπομπές


Κατηγορία:Βουλευτές Αχαΐας
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Νέος Άγιος Αθανάσιος Πέλλας

Ο **Νέος Άγιος Αθανάσιος** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 700 μέτρων.

## Γεωγραφία - Ιστορία
Ο Νέος Άγιος Αθανάσιος βρίσκεται βόρεια της λίμνης Βεγορίτιδας σε απόσταση 29 χλμ. Δ.-ΒΔ. από την Έδεσσα. Δημιουργήθηκε στις αρχές της δεκαετίας του 1980 από τους κατοίκους του γειτονικού Αγίου Αθανασίου όταν ο παλιός οικισμός κρίθηκε μη κατοικήσιμος από γεωλογικής απόψεως λόγω σεισμών. Είναι κτισμένος στους πρόποδες του όρους Καϊμακτσαλάν (Βόρας), με θέα στη λίμνη, κοντά στην Άρνισσα (μόλις 7 χλμ. ΒΔ.) και 19 χλμ. Ν. από το χιονοδρομικό κέντρο Καϊμακτσαλάν. Οι κάτοικοί του ασχολούνται κυρίως με την γεωργία, την κτηνοτροφία, την οικοτεχνία και τελευταία με τον τουρισμό. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Αγίου Αθανασίου. Σύμφωνα με το πρόγραμμα Καλλικράτης, μαζί με τον Άγιο Αθανάσιο αποτελούν την τοπική κοινότητα Αγίου Αθανασίου που ανήκει στη δημοτική ενότητα Βεγορίτιδας του Δήμου Έδεσσας και σύμφωνα με την απογραφή του 2011 έχει πληθυσμό 451 κατοίκους.

## Εξωτερικοί σύνδεσμοι

* Παλαιός & Νέος Άγιος Αθανάσιος  από τον ιστότοπο http://vegoritida.gr/ 

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Αγνή Βισκόντι

Η **Αγνή Βισκόντι** (1363 – 7 Φεβρουαρίου 1391) ήταν κόρη του Μπερναμπό Βισκόντι από τη σύζυγό του Βεατρίκη Ρεγκίνα ντελα Σκάλα. Ήταν σύζυγος του Φραγκίσκου Α΄ της Μάντουα.

## Καταγωγή

Η Αγνή γεννήθηκε στο Μιλάνο της Ιταλίας και ήταν το ένατο δεκαεπτά παιδιών. Ο πατέρας της, Μπερναμπό Βισκόντι, ήταν ένας σκληρός και αδίστακτος δεσπότης και εχθρός της Εκκλησίας. Κατέλαβε την παπική πόλη της Μπολόνια, απέρριψε τον Πάπα και την εξουσία του, κατάσχεσε εκκλησιαστική περιουσία και απαγόρευσε σε οποιονδήποτε υπήκοό του να έχει σχέσεις με την Curia. Απομονώθηκε ως αιρετικός το 1363 από τον Πάπα Ουρβανό, ο οποίος κήρυξε σταυροφορία εναντίον του. Όταν ο Μπερναμπό θύμωνε, μόνο η μητέρα των παιδιών του, Βεατρίκη Ρεγκίνα, μπορούσε να τον πλησιάσει. Οι παππούδες της Αγνής ήταν ο Μαστίνο Β΄ ντελα Σκάλα και η σύζυγός του Θαδδαία. Οι εκ πατρός παππούδες της ήταν ο Στέφανο Βισκόντι και η σύζυγός του Βαλεντίνα Ντόρια.

### Ο γάμος της
thumb|right|Ο σύζυγος της Αγνής
Το 1375 η Αγνή μνηστεύθηκε με τον Φραγκίσκο Γκοντζάγκα, γιο και κληρονόμο του Λουδοβίκου Β΄ κυρίου της Μάντουα. Ο γάμος δι' αντιπροσώπου και το γαμήλιο συμβόλαιο υπογράφηκε στις 15 Αυγούστου του ίδιου έτους, με την Αγνή να έχει ως προίκα τις πόλεις Πάρμα, Κρεμόνα, Μπρέσια και Μπέργκαμο. Η επίσημη γαμήλια τελετή πραγματοποιήθηκε πέντε χρόνια αργότερα, την ημέρα των Χριστουγέννων 1380. Με την ευκαιρία του γάμου της η Αγνή έλαβε από τους γονείς της το Libro delle Istorie del Mondo από το Giovanni di Benedetto da Como.

Το ζευγάρι είχε μόνο μια κόρη:
* Άλντα Γκοντζάγκα (1381 - 30 Ιουλίου 1405), που παντρεύτηκε το 1397 Φραγκίσκο κύριο της Πάντοβα.

Όταν ο Μπερναμπό συνελήφθη από τον ανιψιό του Τζαν-Γκαλεάτσο Βισκόντι και με τους γιους του Λουδοβίκο και Ροδόλφο φυλακίστηκαν ισοβίως στο κάστρο του Τρέτσο, η Αγνή κήρυξε έχθρα έναντι του εξαδέλφου της. Φιλοξενούσε πολλούς εξόριστους του Μιλάνου, που αντιτάχθηκαν στον νέο άρχοντα του Μιλάνου, στην Αυλή της Μάντουα.

### Η εκτέλεσή της
Αφού κατηγορήθηκε από τον σύζυγό της ότι διέπραξε μοιχεία με τον Αντόνιο ντε Σκαντιάνο, η Αγνή αποκεφαλίστηκε στη Μάντουα στις 7 Φεβρουαρίου 1391 ενώ ο εικαζόμενος εραστής της απαγχονίστηκε. Η Αγνή μπορεί να μην ήταν ένοχη, καθώς ο σύζυγός της ήθελε να τερματίσει τη συμμαχία του με τον πατέρα της και να δημιουργήσει αντίθετα μια με τον Τζαν Γκαλεάτσο. Μπορούσε απλά να την είχε χωρίσει, αλλά για να διακόψει εντελώς όλες τις σχέσεις με τον πατέρα της, ήταν απαραίτητο να πεθάνει η Αγνή. Στην πραγματικότητα, ο Φραγκίσκος ξαναπαντρεύτηκε δύο χρόνια αργότερα (1393) με τη Μαργαρίτα Μαλατέστα, κάνοντας συμμαχία με τους Λόρδους του Ρίμινι ενάντια στους Βισκόντι του Μιλάνου..

Τόσο η Αγνή όσο και ο φερόμενος εραστής της θάφτηκαν στην σημερινή Piazza Pallone, στην αυλή του Δουκάτου της Μάντουα, όπου βρίσκεται ακόμα μια πλάκα, η οποία τιμά τους θανάτους τους.

## Οικογένεια
Παντρεύτηκε τον Φραγκίσκο Α΄ Γκοντζάγκα κύριο της Μάντουα και είχε τέκνο:
* Άλντα Γκοντζάγκα 1381-1405, παντρεύτηκε τον Φραντσέσκο Γ΄ Νοβέλο ντα Καρράρα, κύριο της Πάντουα.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Βισκόντι
Δροσιά Πέλλας

Η **Δροσιά** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 587 μέτρων, το οποίο βρίσκεται βορειοανατολικά της λίμνης Βεγορίτιδας σε απόσταση 18 χλμ. Δ. από την Έδεσσα. Η παλιά του ονομασία είναι *Δρούσκα* και έτσι αναφέρεται επίσημα για πρώτη φορά το 1918 στο ΦΕΚ 152Α - 09/07/1918 να προσαρτάται στην τότε κοινότητα Οστρόβου. Το 1926 με το ΦΕΚ 413Α - 22/11/1926 μετονομάστηκε σε Δροσιά. Σύμφωνα με το πρόγραμμα Καλλικράτης, μαζί με την Άρνισσα, τον Άγιο Δημήτριο, την Ξανθόγεια, και την Νέα Ξανθόγεια Ξανθόγεια αποτελούν την τοπική κοινότητα Άρνισσας που ανήκει στη δημοτική ενότητα Βεγορίτιδας του Δήμου Έδεσσας και σύμφωνα με την απογραφή του 2021 έχει πληθυσμό 21 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Πέτρος Συνδίκας

Ο **Πέτρος Συνδίκας** (1875 - 22 Μαρτίου 1926) ήταν νομικός και Δήμαρχος Θεσσαλονίκης από το 1922-1926 διορισμένος από το δημοκρατικό-αντιβασιλικό Κίνημα του 1922.  Αποτελούσε συνεργάτη του Αλέξανδρου Παπαναστασίου και ήταν υπέρμαχος της Αβασίλευτης Δημοκρατίας.

## Βιογραφία
Στις 12 Δεκεμβρίου 1922 ο Συνδίκας, διορίστηκε στη θέση του δημάρχου Θεσσαλονίκης από τους στρατιωτικούς του δημοκρατικού αντιβασιλικού Κινήματος του 1922 ως δημοκρατικός. 

Με την έλευση περισσοτέρων από 80.000 προσφύγων στην πόλη, τα θέματα στέγασης, διατροφής και επαγγελματικής αποκατάστασης ήταν επείγοντα. Το προσφυγικό θέμα αντιμετώπισε ως νέος διορισμένος δήμαρχος ο Συνδίκας. Η θητεία του συνδυάστηκε με το προσφυγικό αλλά και την εξομάλυνση της πολιτικής κατάστασης που επικρατούσε εκείνη την περίοδο, καθώς από τον Μάρτιο του 1924 καθιερώθηκε και το πολίτευμα της Αβασίλευτης Δημοκρατίας.

Ήταν υποψήφιος στις δημοτικές εκλογές του Οκτωβρίου του 1925 με την κομματική στήριξη της Δημοκρατικής Ενώσεως, ενώ και ο ηγέτης της Αλέξανδρος Παπαναστασίου επισκέφθηκε προεκλογικά την πόλη προκειμένου να ενισχύσει την υποψηφιότητα του Συνδίκα. Για τον καταρτισμό του συνδυασμού της *Δημοκρατικής Παράταξης*, όπως αποκλήθηκε, συνεργάστηκαν, σύμφωνα με τη «Μακεδονία», «η “Δημοκρατική Ένωσις”, το υγιές και πλειοψηφούν τμήμα της Λέσχης των Φιλελευθέρων, η Δημοκρατική Νεολαία, ο Εργατικός Δημοκρατικός Σύλλογος και πλείστα Προσφυγικά Σωματεία μετέχοντα και μη της Συνομοσπονδίας, ως και αντιπρόσωποι Ισραηλιτικών οργανώσεων».

## Παραπομπές


Κατηγορία:Δήμαρχοι Θεσσαλονίκης
Μαρία Θηρεσία της Γαλλίας (1667–1672)

Η **Μαρία Θηρεσία της Γαλλίας** (*Marie-Thérèse de France*, 2 Ιανουαρίου 1667-1 Μαρτίου 1672) ήταν πριγκίπισσα της Γαλλίας, που απεβίωσε σε ηλικία 5 ετών.

## Βιογραφία
Η Μαρία Θηρεσία είναι το τέταρτο παιδί και η τρίτη κόρη του Λουδοβίκου ΙΔ΄ από τη σύζυγό του, Μαρία Θηρεσία της Ισπανίας. Οι γονείς της ήταν διπλά πρώτα ξαδέρφια. Έλαβε τον τιμητικό τίτλο της Βασιλικής Κυρίας ως η μεγαλύτερη επιζήσασα κόρη του βασιλιά, καθώς οι δύο μεγαλύτερες αδερφές της Άννα Ελισάβετ και Mαρία Άννα πέθαναν λίγο μετά τη γέννησή τους. Τελικά έλαβε το παρατσούκλι "μικρή κυρία"  ώστε να διαφοροποιηθεί από τις θείες της, Ερριέτα της Αγγλίας και Ελισάβετ Καρλόττα του Παλατινάτου.

Έχει ως γκουβερνάντα τη Λουίζα, Μαρκησία του Τουσύ. Το καλοκαίρι του 1667, η ευλογιά κυριαρχεί παντού και ο Λουδοβίκος ΙΔ΄, ο οποίος έφυγε για την κατάκτηση των Κάτω Χωρών, δείχνει στα γράμματα του μια τρυφερή ανησυχία για την ασφάλεια των παιδιών του.

Οι γονείς της τη βάφτισαν στο Παλάτι του Λούβρου το 1668 με τον Ερρίκο Ιούλιο των Βουρβόνων ως νονό και τη Μαργαρίτα της Λωρραίνης ως νονά. Αναφέρεται ότι αγαπήθηκε ιδιαίτερα από τους γονείς της και ότι η μητέρα της ήθελε η κόρη της να γίνει βασίλισσα στην πατρίδα της την Ισπανία.
## Το τέλος
Τη νύχτα της 1ης Μαρτίου 1672, περίπου στις 10 μ.μ., η μικρή Θηρεσία βρέθηκε ιδρωμένη από τη μητέρα της. Σύμφωνα με τα απομνημονεύματα του Λουδοβίκου ΙΔ΄, οι τελευταίες λέξεις της ήταν: "*Μαμά... μπορείς περισσότερα …*". Πέθανε πιθανότατα από φυματίωση. Επηρεασμένος βαθύτατα από το θάνατό της, ο Λουδοβίκος επέβαλε πένθος σε όλο το βασίλειο.

Η καρδιά της Μαρίας Θηρεσίας βρίσκεται στην εκκλησία Notre-Dame du Val-de-Grâce στο Παρίσι και το σώμα της είναι θαμμένο στην κρύπτη των Βουρβόνων στη Βασιλική του Σαιντ Ντενί. Κατά τη διάρκεια της Επανάστασης, οι τάφοι βεβηλώθηκαν και τα οστά της πετάχτηκαν σε έναν μαζικό τάφο.

## Πρόγονοι

## Παραπομπές


Κατηγορία:Πριγκίπισσες της Γαλλίας
Κοφινάς

Το επώνυμο **Κοφινάς** πιθανόν αναφέρεται στους:
* Γεώργιος Κοφινάς (1869–1949), Έλληνας πολιτικός και ανώτατο στέλεχος
* Φάνης Κοφινάς (1960), Έλληνας παλαίμαχος πρώην διεθνής ποδοσφαιριστής

Κατηγορία:Ελληνικά επώνυμα
Κομιτάς

Ο **Σογομόν Σογομονιάν** (αρμενικά: Սողոմոն Սողոմոնեան, εκκλησιαστικό όνομα και γνωστότερη ονομασία του: **Κομιτάς**, γεν. 8 Οκτωβρίου [Π.Η. 26 Σεπτεμβρίου] 1869 - 22 Οκτωβρίου 1935) ήταν Αρμένιος ιερέας, μουσικολόγος, συνθέτης, τραγουδιστής και χορωδός. Θεωρείται ως ο ιδρυτής της εθνικής σχολής μουσικής της Αρμενίας.  Αναγνωρίζεται ως ένας από τους πρωτοπόρους της εθνομουσικολογίας.

## Βιογραφία
Ορφάνεψε σε μικρή ηλικία. Ο Κομιτάς μεταφέρθηκε στο Ετσμιαντζίν, το θρησκευτικό κέντρο της Αρμενίας, όπου εκπαιδεύτηκε στο Σεμινάριο Γκεβοργκιάν. Μετά την χειροτόνησή του ως βαρνταπέτ (άγαμος ιερέας) το 1895, σπούδασε μουσική στο Πανεπιστήμιο του Φρειδερίκου Ουιλιέλμου στο Βερολίνο. Μετά "χρησιμοποίησε τη Δυτική του εκπαίδευση για να χτίσει μια μουσική παράδοση". Συνέλεξε και απέδωσε γραπτώς πάνω από 3.000 αρμενικά λαϊκά τραγούδια, εκ των οποίων πάνω από τα μισά έχουν χαθεί και περίπου 1.200 τραγούδια έχουν διατηρηθεί. Εκτός από τα αρμενικά λαϊκά τραγούδια, ενδιαφέρθηκε και για άλλους πολιτισμούς και το 1903 δημοσίευσε τη πρώτη συλλογή Κουρδικών λαϊκών τραγουδιών με τίτλο *[[Κουρδικές μελωδίες]]*. Η χορωδία του τραγουδούσε αρμενικά τραγούδια σε αρκετές ευρωπαϊκές πόλεις, κερδίζοντας θετικά σχόλια του Κλωντ Ντεμπισϋ, μεταξύ άλλων. Το 1910 μετακόμισε στην Κωνσταντινούπολη για να διαφύγει από την κακή αντιμετώπιση των υπερσυντηρητικών κληρικών στο Ετσμιαντζίν, αλλά και για να προωθήσει την αρμενική λαϊκή μουσική σε μεγαλύτερο κοινό. Οι αρμενικές κοινότητες αντέδρασαν θετικά προς αυτόν. Ο Αρσάγκ Τσομπανιαν τον ονόμασε "σωτήρα της αρμένικης μουσικής".

Κατά την διάρκεια της Γενοκτονίας των Αρμενίων—μαζί με εκατοντάδες άλλους Αρμένιους διανοούμενους—ο Κομιτάς συνελήφθη και απελάθηκε σε στρατόπεδο φυλακής τον Απρίλιο του 1915 από τις οθωμανικές αρχές. Σύντομα αποφυλακίστηκε υπό άγνωστες περιστάσεις, όπου πέρασε μια ψυχική διαταραχή και ανέπτυξε μια σοβαρή περίπτωση διαταραχής μετατραυματικού στρες. Το εχθρικό περιβάλλον στη Κωνσταντινούπολη και οι αναφορές για πορείες θανάτου Αρμενίων επιδείνωσαν την ήδη εύθραυστη ψυχική υγεία του. Τοποθετήθηκε πρώτα σε τουρκικό στρατιωτικό νοσοκομείο όπου παρέμεινε μέχρι το 1919 και μετά μεταφέρθηκε σε ψυχιατρικό νοσοκομείο στο Παρίσι, όπου πέρασε τα τελευταία χρόνια της ζωής του σε αγωνία. Ο Κομιτάς θεωρείται ευρέως ως μάρτυρας της γενοκτονίας και απεικονίζεται ως ένα από τα κύρια σύμβολα της Γενοκτονίας των Αρμενίων στις τέχνες.

## Παραπομπές


## Εξωτερικοί σύνδεσμοι
* 

Κατηγορία:Αρμένιοι συνθέτες
Κατηγορία:Αρμένιοι τραγουδιστές
Κατηγορία:Αρμενιοι ιερωμένοι
Κατηγορία:Αρμένιοι χορωδοί
Κατηγορία:Αρμένιοι παιδαγωγοί
Κατηγορία:Αρμένοι λαογράφοι
Δημήτριος Φυλλίζης

Ο **Δημήτριος Φυλλίζης** (1883-1965) από την Τραπεζούντα του Πόντου ήταν πολιτικός μηχανικός που αποφοίτησε το 1906 από το Ε.Μ.Π. και εργάστηκε από το 1923 ως ελεύθερος επαγγελματίας στη Θεσσαλονίκη, σε οικοδομικές εργασίες (συνοικισμοί, καπναποθήκες, έργα εταιρείας "Ulen" κλπ.)

## Έργα του
* Μέγαρο Μοσκώφ-Σεδένκο, ‘Ετος Κατασκευής 1924, Παύλου Μελά 18, Θεσσαλονίκη.
Το κτήριο κατασκευάστηκε  για λογαριασμό του Πόντιου καπνέμπορα Νικόλαου Μοσκώφ με σκοπό να αποτελέσει καπναποθήκη. Αποτελεί δείγμα εκλεκτικισμού με επιρροές Αρτ Νουβό και αναφορές στον Νεοκλασικισμό.

* Μέγαρο Χατζηδημούλα (Ταμείο Παρακαταθηκών και Δανείων), Έτος κατασκευής: 1924, Ερμού και Καρόλου Ντηλ, Θεσσαλονίκη.

Το κτίριο σχεδιάστηκε ως οικογενειακό μέγαρο κατοικιών, για λογαριασμό του Ηρακλή Χατζηδημούλα (1881-1931), που ήταν εύπορος βιομήχανος και είχε Βαμβακοκλωστήριο στην Έδεσσα.

* Κτήριο Κουκουμπάνη, Έτος κατασκευής 1926, Πλατεία Εμπορίου, Θεσσαλονίκη
* Κλινική Ανδρεάδη, Έτος κατασκευής 1928, Βενιζέλου 66 & Τοσίτσα, Θεσσαλονίκη
* Οικία Νικολάου Ζαντόπουλου, Έτος κατασκευής 1929, Χαρ. Βαμβακά & Ρέμπελου 1, Θεσσαλονίκη

* Πολυκατοικία στην πλατεία Αγ. Δημητρίου, ‘Ετος Κατασκευής 1935, Θεσσαλονίκη
*Στοά Τάττη, Αγ. Μηνά 5, Θεσσαλονίκη
*Ναός Μεταμόρφωσης, Καλαμαριά Θεσσαλονίκης
*Αγορά Μπιτ Παζάρ των προσφύγων παλαιοπωλών Θεσσαλονίκης
*Συνοικισμός Κάμπελ, Καλαμαριά Θεσσαλονίκης

## Παραπομπές


Κατηγορία:Έλληνες πολιτικοί μηχανικοί
Αγαθάγγελος της Ρώμης

Ο **Άγιος Αγαθάγγελος** (ιταλικά : Agatangelo di Roma, λατινικά : Agathangelus) (Ρώμη, 3ος αιώνας - Άγκυρα 312) ήταν διάκονος που μαρτύρησε για την πίστη του, και άγιος της Καθολικής και ορθόδοξης Εκκλησίας όπου τιμάται στις 23 Ιανουαρίου.

Ο Αγαθάγγελος ήταν Ρωμαίος διάκονος, μαθητής του Κλήμεντα της Άγκυρας, τον οποίο συνάντησε όταν φυλακίστηκε στη Ρώμη από τον αυτοκράτορα Διοκλητιανό. Ταξίδεψε μαζί του στην Άγκυρα, και εκεί το 312 και οι δύο αποκεφαλίστηκαν κατά τη διάρκεια της βασιλείας του αυτοκράτορα Μαξιμιλιανού.

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Ρωμαίοι ιερείς
Μοχάμεντ Ντρέγκερ

Ο **Μοχάμεντ Ντρέγκερ** (γερμανικά: *Mohamed Dräger*, γενν. στις 25 Ιουνίου 1996) είναι Τυνήσιος, γεννημένος στη Γερμανία, επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Ολυμπιακό.

## Σταδιοδρομία σε συλλόγους
Ο Ντρέγκερ έκανε το επαγγελματικό του ντεμπούτο για την ΣΚ Φράιμπουργκ στις 27 Ιουλίου 2017, σε έναν προκριματικό αγώνα του Γιουρόπα Λιγκ εναντίον της σλοβενικής Ντομζάλε, όπου μπήκε ως αλλαγή στο 87ο λεπτό.

Το 2018, ο Ντρέγκερ εντάχθηκε στην ΣΚ Παντερμπόρν με διετή δανεισμό.

Στις 27 Σεπτεμβρίου 2020, ο Ντρέγκερ υπέγραψε τετραετές συμβόλαιο με τον Ολυμπιακό.

## Εθνική ομάδα
Ο Ντρέγκερ αγωνίστηκε με την Εθνική Τυνησίας U17 στο Παγκόσμιο Κύπελλο U17 του 2013, όπου η Τυνησία προκρίθηκε από τη φάση ομίλων και αποκλείστηκε στο γύρο των 16 από την Αργεντινή.

Ο Ντρέγκερ έκανε το ντεμπούτο του για την Εθνική Τυνησίας στις 20 Νοεμβρίου 2018, σε έναν φιλικό αγώνα εναντίον του Μαρόκου, ως αλλαγή στο 79ο λεπτό στη θέση του Ναΐμ Σλιτί.

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Τυνήσιοι ποδοσφαιριστές
Κατηγορία:Γερμανοί ποδοσφαιριστές
Κατηγορία:Γερμανοί τυνησιακής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Τυνησίας Κ17
Κατηγορία:Ποδοσφαιριστές Εθνικής Τυνησίας
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές ΣΚ Παντερμπόρν 07
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
3284 Νήμπουρ

Ο **Νήμπουρ (Niebuhr)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1953 από τον Νοτιοαφρικανό αστρονόμο Γιάκομπους Αλμπέρτους Μπρούβερ, που παρατηρούσε από το Γιοχάνεσμπουργκ, και πήρε το όνομά του προς τιμή του γερμανικής καταγωγής Δανού χαρτογράφου και εξερευνητή Κάρστεν Νήμπουρ. Εξαιτίας της μεγάλης εκκεντρότητας της τροχιάς του, ο Νήμπουρ διασχίζει όλο το πλάτος της Κύριας Ζώνης και κοντά στο περιήλιό του βρίσκεται έξω από τα εσώτατα όρια της Ζώνης (πλησιάζει την τροχιά του πλανήτη Άρη).

## Φυσικά χαρακτηριστικά
Η μέση διάμετρος του Νήμπουρ εκτιμάται σε 9,1 ± 0,6 χιλιόμετρα, ενώ το γεωμετρικό άλβεδό του είναι 0,124. Ο Νήμπουρ περιστρέφεται γύρω από τον εαυτό του μία φορά κάθε 4 ώρες και 18 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νημπουρ
3287 Όλμστεντ

Ο **Όλμστεντ (Olmstead)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,0. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή της Αμερικανίδας αστρονόμου Σ. Μισέλ Όλμστεντ.

Εξαιτίας της μεγάλης εκκεντρότητας της τροχιάς του, ο Όλμστεντ κοντά στο περιήλιό του βρίσκεται πολύ έξω από τα εσώτατα όρια της Ζώνης και τέμνει την τροχιά του πλανήτη Άρη. Επειδή όμως έχει μεγάλη κλίση της τροχιάς του ως προς την εκλειπτική, είναι ελάχιστα πιθανό να συγκρουσθεί κάποτε με τον Άρη ή έστω να τον πλησιάσει τόσο, ώστε η τροχιά του αστεροειδή να μεταβληθεί ριζικά.

## Φυσικά χαρακτηριστικά
Η μέση διάμετρος του Όλμστεντ εκτιμάται σε 5,5 ± 1,5 χιλιόμετρα. Ο φασματικός τύπος του είναι **L**, ενώ το γεωμετρικό άλβεδό του είναι 0,132. Ο Όλμστεντ περιστρέφεται γύρω από τον εαυτό του μία φορά κάθε 4 ώρες και 58 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ολμστεντ
3291 Ντάνλαπ

Ο **Ντάνλαπ (Dunlap)** είναι ένας αστεροειδής που περιφέρεται στην εξωτερική περιοχή (την προς τον Δία) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,9. Ανακαλύφθηκε το 1982 από τους Ιάπωνες αστρονόμους Χιρόκι Κοσάι και Κιιτσίρο Φουρουκάβα, που παρατηρούσαν από τον Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο, και πήρε το όνομα του προς τιμή του Αμερικανού πλανητικού αστρονόμου Τζ. Λώρενς Ντάνλαπ.

## Φυσικά χαρακτηριστικά
Η μέση διάμετρος του Ντάνλαπ εκτιμάται σε 22,5 ± 2,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,05. Είναι άγνωστο αν και με ποια περίοδο περιστρέφεται ο Ντάνλαπ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντανλαπ
3297 Χονγκ Κονγκ

Ο **Χονγκ Κονγκ (Hong Kong)** είναι ένας αστεροειδής που περιφέρεται κυρίως στην εξωτερική περιοχή (την προς τον Δία) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,3. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομα του προς τιμή του λιμένα της Κίνας (και παγκοσμίως σημαντικού οικονομικού κέντρου) Χονγκ Κονγκ.

## Φυσικά χαρακτηριστικά
Η μέση διάμετρος του Χονγκ Κονγκ εκτιμάται σε 15,6 ± 0,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,087. Είναι άγνωστο αν και με ποια περίοδο περιστρέφεται ο Χονγκ Κονγκ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χονγκ Κονγκ
3298 Μασσάντρα

μικρογραφία|Η τροχιά του αστεροειδούς 3298 Μασσάντρα
Η **Μασσάντρα (Massandra)** είναι αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 13,5. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομα του προς τιμή της κωμόπολης Μασσάντρα της νότιας Κριμαίας.

## Φυσικά χαρακτηριστικά
Η μέση διάμετρος της Μασσάντρα εκτιμάται σε 10,55 ± 0,1 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,063. Είναι άγνωστο αν και με ποια περίοδο περιστρέφεται η Μασσάντρα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μασσαντρα
3299 Χωλ

Ο **Χωλ (Hall)** είναι ένας μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 14,2. Ανακαλύφθηκε το 1980 από την Αμερικανίδα αστρονόμο Κάρολυν Σουμέικερ, που παρατηρούσε από το Αστεροσκοπείο του Πάλομαρ, και πήρε το όνομα του προς τιμή του Αμερικανού αστρονόμου Τζων Σ. Χωλ (John Scoville Hall, 1908-1991), που διετέλεσε διευθυντής του Αστεροσκοπείου Λόουελ από το 1958 έως το 1977. Δεν πρέπει να συγχέεται με τον αστεροειδή 9000 Χαλ (Hal).

## Φυσικά χαρακτηριστικά
Η μέση διάμετρος του Χωλ εκτιμάται σε 6,1 ± 0,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,275. Ο Χωλ περιστρέφεται γύρω από τον εαυτό του μία φορά κάθε 8 έως 13 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χωλ
3290 Αζάμπου

Ο **Αζάμπου (Azabu)** είναι ένας αστεροειδής που περιφέρεται στην εξωτερική περιοχή (την προς τον Δία) της Κύριας Ζώνης Αστεροειδών και έχει απόλυτο μέγεθος , όπως αυτό ορίζεται για το Ηλιακό Σύστημα, 12,1. Ανακαλύφθηκε το 1973 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από το προάστιο και πρώην διαμέρισμα του Τόκιο Αζάμπου.

## Τροχιά και ταξινόμηση
Ο Αζάμπου είναι μέλος της δυναμικής Ομάδας αστεροειδών της Χίλντας, δηλαδή είναι «κλειδωμένος» σε τροχιακό συντονισμό 3:2 με τον πλανήτη Δία. Αυτό σημαίνει ότι στο χρονικό διάστημα που ο Δίας εκτελεί δύο περιφορές γύρω από τον Ήλιο, ο Αζάμπου εκτελεί τρεις. Ο Αζάμπου δεν αποτελεί ωστόσο μέλος της (στενότερης) «Οικογένειας της Χίλντας», αστεροειδών που έχουν και κοινή καταγωγή με τον 153 Χίλντα.

Ο Αζάμπου περιφέρεται σε απόσταση 3,5 έως 4,5&nbsp;AU από τον Ήλιο, συμπληρώνοντας μία περιφορά κάθε 7 γήινα έτη και 11 μήνες (2891 ημέρες). Το τόξο παρατηρήσεων του Αζάμπου αρχίζει με μια φωτογραφία στον οποίο διακρίνεται και λήφθηκε από το Πάλομαρ τον Απρίλιο του 1954, δηλαδή δεκαετίες πριν από την παρατήρηση που οδήγησε στην ανακάλυψή του.

## Φυσικά χαρακτηριστικά
Ο αστεροειδής έχει χαρακτηρισθεί ως φασματικού τύπου **XL** από το Pan-STARRS και στην ταξινόμηση της SDSS. Παρόμοια, χαρακτηρίζεται ως φασματικού τύπου **C** (ανθρακούχος) στην ταξινόμηση SDSS-MFB (Masi-Foglia-Binzel).

### Περίοδος περιστροφής
Τον Απρίλιο του 2017 μια καμπύλη φωτός του Αζάμπου αποκτήθηκε από φωτομετρικές παρατηρήσεις των Brian Warner και Robert D. Stephens στο Κέντρο Μελετών Ηλιακού Συστήματος στην Καλιφόρνια. Η ανάλυση έδωσε με βεβαιότητα την περίοδο περιστροφής του γύρω από τον άξονά του: 7 ώρες και 40 λεπτά με μεταβολή στη φωτεινότητα 0,23 του μεγέθους, διορθώνοντας μια μέτρηση που έδινε περίπου 12 ώρες από τη δεκαετία του 1990.

### Διάμετρος και άλβεδο
Σύμφωνα με την επισκόπηση της αποστολής NEOWISE της NASA, ο Αζάμπου έχει διάμετρο 10,2 χιλιόμετρα και (γεωμετρικό) άλβεδο 0,324. Ο «Συνεργατικός Σύνδεσμος Καμπυλών Φωτός Αστεροειδών» δίνει ένα πολύ μικρότερο άλβεδο, συμβατό με ανθρακούχο φασματικό τύπο, 0,057 και συνεπώς υπολογίζει μια πολύ μεγαλύτερη διάμετρο: 21,2 χιλιόμετρα με απόλυτο μέγεθος, όπως αυτό ορίζεται για το Ηλιακό Σύστημα, 12,1.

## Ονοματοδοσία
Ο αστεροειδής αυτός πήρε το όνομα του πρώην διαμερίσματος του Τόκιο στο οποίο βρισκόταν άλλοτε το Αστεροσκοπείο του Τόκιο. Η επίσημη δημοσίευση της ονοματοδοσίας έγινε από το Κέντρο Ελασσόνων Πλανητών στις 16 Δεκεμβρίου 1986 (M.P.C. νο. 11442). Με βάση μια πρόταση του ανακαλύψαντος  Τομ Γκέρελς, το δικαίωμα ονοματοδοσίας αυτού του αστεροειδούς ανταλλάχθηκε με εκείνο του 3291 Ντάνλαπ (που ανακαλύφθηκε το 1982 από Ιάπωνες αστρονόμους), προκειμένου ο Γκέρελς να δημιουργήσει μια συνεχή τετράδα αστεροειδών ονομασμένων με ονόματα Αμερικανών πλανητικών αστρονόμων (Λώρενς Ντάνλαπ, Μπομπ Σάθερ, Ρόναλντ Τέιλορ και Καρλ Βέσελυ, αύξοντες αριθμοί 3291-3294).

## Σημειώσεις

## Παραπομπές
 

## Εξωτερικοί σύνδεσμοι
* Τροχιά από το JPL (Java) / Εφημερίδα

Αζαμπου
3300 Μακγκλάσον

Ο **Μακγκλάσον (McGlasson)** είναι ένας αστεροειδής που περιφέρεται κυρίως στην εξωτερική περιοχή (την προς τον Δία) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 10,4. Ανακαλύφθηκε το 1928 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά του προς τιμή του Αμερικανού επιστήμονα Βαν Μακγκλάσον (Van McGlasson).

## Φυσικά χαρακτηριστικά
Η μέση διάμετρος του Χωλ εκτιμάται σε 22,75 ± 0,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,184. Ο Χωλ περιστρέφεται γύρω από τον εαυτό του μία φορά κάθε 17 έως 28 ώρες περίπου, μια αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μακγκλασον
3302 Σλήμαν

μικρογραφία|Η τροχιά του αστεροειδούς 3302 Σλήμαν
Ο **Σλήμαν** (*Schliemann*) είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,8. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομα του προς τιμή του Γερμανού αρχαιολόγου Χάινριχ Σλήμαν (εξελληνισμένα Ερρίκου Σλήμαν ή και Σχλήμαν), γνωστού από τις ανασκαφές του στην αρχαία Τροία και στις Μυκήνες.

## Φυσικά χαρακτηριστικά
Η μέση διάμετρος του Σλήμαν εκτιμάται σε 7,54 ± 0,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,236. Ο Σλήμαν περιστρέφεται γύρω από τον εαυτό του μία φορά κάθε 2 ώρες 40 λεπτά και 31 δευτερόλεπτα, μια αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σλημαν
Κατηγορία:Ερρίκος Σλήμαν
3304 Πηρς

Ο **Πηρς (Pearce)** είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 13,2. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Καναδού αστρονόμου Τζόζεφ Α. Πηρς (Joseph Algernon Pearce, 1893-1988). Εξαιτίας της μεγάλης εκκεντρότητας της τροχιάς του, ο Πηρς κοντά στο αφήλιό του υπερβαίνει τα έξωτατα όρια της Κύριας Ζώνης.

## Φυσικά χαρακτηριστικά
Η μέση διάμετρος του Πηρς εκτιμάται σε 9,3 ± 0,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,077. Ο Πηρς περιστρέφεται γύρω από τον εαυτό του μία φορά κάθε 30 έως 50 ώρες περίπου, μια πολύ αργή περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πηρς
Κλήμης της Άγκυρας

Ο **Άγιος Κλήμης**, επίσκοπος της Άγκυρας, (περ. 258 Άγκυρα -312 Άγκυρα)  ήταν επίσκοπος που υπηρέτησε κατά τη διάρκεια της κυριαρχίας του Ρωμαίου αυτοκράτορα Διοκλητιανού. Συνελήφθη από τις ρωμαϊκές αρχές, φυλακίστηκε και δικάστηκε από τον Διοκλητιανό. 

Ο αυτοκράτορας Διοκλητιανός επιχείρησε να μετατρέψει τον Κλήμη στον παγανισμό, αλλά ο Κλήμης αρνήθηκε και υπέστη βασανιστήρια. Ο Κλήμης τελικά αποκεφαλίστηκε από Ρωμαίο στρατιώτη ενώ έκανε τη Θεία Λειτουργία το έτος 312. Τιμάται στις 23 Ιανουαρίου σύμφωνα με το Γρηγοριανό ημερολόγιο και στις 5 Φεβρουαρίου σύμφωνα με το Ιουλιανό ημερολόγιο σε ορισμένες Ανατολικές Ορθόδοξες χώρες μαζί με τον μαθητή του Αγαθάγγελο της Ρώμης.

## Ιερά Λείψανα
Τα λείψανα του Κλήμη βρίσκονται στο βωμό του αγίου στη βασιλική της Παναγίας του Τράπανι.

Η Κάρα του Αγίου Κλήμεντος βρίσκεται στην Ιερά Μονή Προυσού Ευρυτανίας.

Αποτμήματα του Ιερού Λειψάνου του Αγίου Κλήμεντος βρίσκονται στις Μονές Ζωγράφου Αγίου Όρους και Φανερωμένης Σαλαμίνος.

## Υμνογραφία
Απολυτίκιον

Ήχος δ’.

Κλήμα οσιότητος, και στέλεχος αθλήσεως, άνθος ιερώτατον, και καρπός ως θεόσδοτος, τοις πιστοίς πανίερε, ηδύτατος εβλάστησας. Αλλ᾽ ως Μαρτύρων σύναθλος, και ιεραρχών σύνθρονος, πρέσβευε Χριστώ τω Θεώ, σωθήναι τας ψυχάς ημών.

Κοντάκιον

Ήχος δ’. Επεφάνης σήμερον.

Της αμπέλου γέγονας, τίμιον κλήμα, του Χριστού πανεύφημε, Κλήμη πολύαθλος οφθείς, συν τοις συνάθλοις τε έκραζες· Χριστός, Μαρτύρων φαιδρόν αγαλλίαμα.

Κάθισμα

Ήχος δ’. Ο υψωθείς εν τω Σταυρώ.

Του μαρτυρίου αληθώς τη δρεπάνη, κατατεμνόμενος σοφέ Ιεράρχα, ως καρποφόρος άμπελος εξήνθησας, βότρυας περκάζοντας, και σταλάζοντας γλεύκος, θείας επιγνώσεως, και αθλήσεως Πάτερ· εξ ων μετέχων πας τις ευσεβώς, καταγλυκαίνει ψυχής αισθητήρια.

Ο Οίκος

Υιός φωτός αναδειχθείς, Θεού συγκληρονόμος, ως Ηλιού ο θείος, τον Αχαάβ ήλεγξεν, ούτω και συ, Κλήμη σοφέ, Βασιλείς ανόμους, και Τυράννους απηνείς, Ελλήνων τους πρωτεύοντας, εν λόγω και αληθεία ενίκησας, και προσάγεις θύμα τω Κυρίω νυν τα πλήθη των εις Χριστόν πιστευσάντων. Διό κοινωνόν της σης μαρτυρίας Αγαθάγγελον ευρών, πόλεις εναθλών συνώδευσας φαιδρώς κραυγάζων· Χριστέ, Μαρτύρων φαιδρόν αγαλλίαμα.

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Κατηγορία:Επίσκοποι Αγκύρας
Άγιος Δημήτριος Πέλλας

Ο **Άγιος Δημήτριος** (παλαιότερα *Κέντροβο* και *Κεδρώνας*) (βλάχικα: *Cãndrova*, Κιάντροβα), είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας.

## Γενικά και ιστορικά στοιχεία
Η παλιά ονομασία είναι *Κέντροβο* και έτσι αναφέρεται επίσημα μετά την απελευθέρωση το 1918 στο ΦΕΚ 152Α - 09/07/1918 να προσαρτάται στην τότε κοινότητα Οστρόβου. Σύμφωνα με μια πηγή, γύρω στο 1900 διέθετε 16 οικίες και πληθυσμό 90 χριστιανών, ενώ κατά τους υπολογισμούς του Βούλγαρου γεωγράφου και πολιτικού Β. Καντσόφ, η οποία όμως ελέγχεται από τον Κουκούδη ως λανθασμένη, την ίδια περίοδο είχε 13 κατοίκους τουρκικής καταγωγής. Σύμφωνα με στατιστική των ελληνικών προξενικών αρχών την εποχή του Μακεδονικού Αγώνα στο χωριό ζούσαν έξι οικογένειες σλαβόφωνων πατριαρχικών (συνολικά 27 κάτοικοι), οι οποίοι το επόμενο διάστημα - κατά μια εκδοχή - μετοίκησαν ομαδικά στο Μεσημέρι Πέλλας. Παράλληλα, αναφέρεται μια νομαδική εγκατάσταση Βλάχων σε κτήματα ιδιοκτησίας Αλβανών μπέηδων του Μοναστηρίου, η οποία τα επόμενα χρόνια έλαβε μόνιμη μορφή, ενώ το 1910 ή 1911, οι Βλάχοι εξαγόρασαν το τσιφλίκι με ρουμανική οικονομική βοήθεια και ακολούθως δημιούργησαν ρουμανικό σχολείο και εκκλησία.  

Κατά τους Βαλκανικούς Πολέμους περιήλθε στην Ελλάδα και σύμφωνα με την απογραφή που διενεργήθηκε το 1913 είχε 390 κατοίκους, αν και αρχειακές εκτιμήσεις εκείνου του έτους και του επόμενου καταγράφουν 690 και 305 κατοίκους αντίστοιχα, με τις πληθυσμιακές αυξομειώσεις να αποδίδονται στις εποχιακές μετακινήσεις των ντόπιων κτηνοτρόφων. Τη δεκαετία του 1920, μεγάλο μέρος των Ρουμανόβλαχων του χωριού μετανάστευσε στη Ρουμανία. Μετά το τέλος της Κατοχής σταμάτησε η λειτουργία του τοπικού ρουμανικού σχολείου, ενώ την περίοδο του Εμφυλίου η πλειοψηφία των κατοίκων εγκαταστάθηκε στην Έδεσσα και τη Νάουσα. 

## Διοικητικά στοιχεία
Το 1926 με το ΦΕΚ 97Α - 18/03/1926 μετονομάστηκε σε Κεδρώνας και το 1950 με το ΦΕΚ 39Α - 09/02/1950 σε Άγιο Δημήτριο. Σύμφωνα με το πρόγραμμα Καλλικράτης, μαζί με την Άρνισσα, την Δροσιά, τα Ξανθόγεια και τα Νέα Ξανθόγεια αποτελούν την τοπική κοινότητα Άρνισσας που ανήκει στη δημοτική ενότητα Βεγορίτιδας του δήμου Έδεσσας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Δωροθέα Γκοντζάγκα

H **Δωροθέα**, ιταλ. Dorothea Gonzaga (6 Δεκεμβρίου 1449 - 20 Απριλίου 1467) από τον Οίκο των Γκοντζάγκα ήταν κόρη του μαρκήσιου της Μάντουα και με τον γάμο της έγινε δούκισσα του Μιλάνου.

## Βιογραφία
Ήταν η δεύτερη (επιζήσασα) κόρη του Λουδοβίκου Γ΄ μαρκήσιου της Μάντουα και της Βαρβάρας των Χοεντσόλερν, κόρης του Ιωάννη μαργράβου του Βρανδεμβούργου-Κούλμπαχ.

Η Δωροθέα παντρεύτηκε τον Γκαλεάτσο-Μαρία δούκα του Μιλάνου, απεβίωσε όμως άτεκνη δύο έτη μετά. Ο σύζυγός της έκανε έπειτα δεύτερο γάμο με τη Μπόνα της Σαβοΐας.

## Οικογένεια
Παντρεύτηκε τον Γκαλεάτσο Μαρία Σφόρτσα δούκα του Μιλάνου. Δεν απέκτησαν απογόνους.

## Πρόγονοι

## Πηγές
* Bartlett, Kenneth R. (2013). A Short History of the Italian Renaissance. University of Toronto Press.
* Antenhofer, Christina (2011). "From Local "Signori" to European High Nobility: The Gonzaga Family Networks in the Fifteenth Century". In Johnson, Christopher H.; Teuscher, Simon; Sabean, David Warren; Trivellato, Francesca (eds.). Transregional and Transnational Families in Europe and Beyond: Experiences Since the Middle Ages. Berghahn Books. p. 55-74.

Κατηγορία:Οίκος των Γκοντζάγκα
Κατηγορία:Δούκισσες του Μιλάνου
Ίβη Κάβεντις-Μπέντινκ του Πόρτλαντ

Η **Ίβη Κάβεντις-Μπέντινκ του Πόρτλαντ** (*Ivy Cavendish-Bentinck of Portland*, γεννημένη ως Ίβη Γκόρντον-Λένοξ *Ivy Gordon-Lennox*, 16 Ιουνίου 1887 - 3 Μαρτίου 1982) ήταν Βρετανίδα αριστοκράτισσα.

## Βιογραφία
Γεννήθηκε στις 16 Ιουνίου 1887 στο Λονδίνο, και ήταν κόρη του Λόρδου Άλτζερνον Γκόρντον-Λένοξ και της Λευκής Μέϊναρντ.

Στις 12 Αυγούστου 1915 παντρεύτηκε τον Γουλιέλμο Κάβεντις-Μπέντινκ, 7ο Δούκα του Πόρτλαντ. Μαζί απέκτησαν δύο παιδιά:
*την Λαίδη *Αλεξάνδρα* Μαργαρίτα Άννα (1916-2008), δεν παντρεύτηκε ποτέ.
*την Λαίδη *Βικτώρια* Μαργαρίτα (1918-1955), παντρεύτηκε τον Γκαετάνο Παρέντε ντι Κάστελ Βισκάρντο. Απέκτησαν 1 παιδί.

Πέθανε στις 3 Μαρτίου 1982 στο Γουέλμπεκ Γουντχάουζ σε ηλικία 94 ετών. Είναι θαμμένη στην Εκκλησία της Αγίας Γουινιφρέδης στο Χόλμπεκ.

## Τίτλοι
*16 Ιουνίου 1887 - 8 Νοεμβρίου 1912: Δεσποινίς Ίβη Γκόρντον-Λένοξ
*8 Νοεμβρίου 1912 - 15 Αυγούστου 1915: *Η Αξιότιμη* Ίβη Γκόρντον-Λένοξ
*15 Αυγούστου 1915 - 12 Απριλίου 1943: Η Μαρκησία του Τίτσφιλντ
*12 Απριλίου 1943 - 21 Μαρτίου 1977: *Η Εξοχότητα Της* Η Δούκισσα του Πόρτλαντ 
*21 Μαρτίου 1977 - 3 Μαρτίου 1982: *Η Εξοχότητα Της* Η Χήρα Δούκισσα του Πόρτλαντ

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Άννα Σφόρτσα

Η **Άννα**, ιταλ. Anna Sforza (21 Ιουλίου 1476 - 30 Νοεμβρίου 1497) από τον Οίκο των Σφόρτσα ήταν κόρη του δούκα του Μιλάνου και με τον γάμο της έγινε πριγκίπισσα διάδοχος της Φερράρας.

## Βιογραφία
Ήταν η δεύτερη κόρη του Γκαλεάτσο-Μαρία δούκα του Μιλάνου και της (2ης συζύγου του) Μπόνας, κόρης του Λουδοβίκου δούκα της Σαβοΐας. Αδέλφια της ήταν ο Τζιαν-Γκαλεάτσο δούκας του Μιλάνου, ο Ερμής-Μαρία μαρκήσιος της Τορτόνα και η Μπιάνκα-Μαρία, σύζυγος του Μαξιμιλιανού Α΄ των Αψβούργων.

Όταν ήταν 5 μηνών, ο πατέρας της δολοφονήθηκε μέσα στην εκκλησία του Σάντο Στέφανο στο Μιλάνο (26 Δεκεμβρίου 1476), ημέρα εορτής του Αγ. Στεφάνου. Ο Γκαλεάτσο-Μαρία μαχαιρώθηκε έως θανάτου από τρεις υψηλόβαθμους αξιωματικούς της Αυλής του Μιλάνου.

Το 1477 η Άννα μνηστεύθηκε επίσημα τον Αλφόνσο των Έστε, διάδοχο του Έρκολε Α΄ δούκα της Φερράρας. Ο γάμος της με τον πρίγκιπα Αλφόνσο έγινε 14 έτη μετά, στις 12 Ιανουαρίου 1491, με συμπόσια, δεξιώσεις και θεατρικές παραστάσεις. Ωστόσο ο γάμος δεν ήταν ευτυχής: η Άννα ήταν ξανθιά και χωρίς θηλυκότητα, ντυνόταν συνέχεια σαν άνδρας και αρνιόταν να ολοκληρωθεί ο γάμος. Προτιμούσε τη συντροφιά των γυναικών και περνούσε κάθε βράδυ με έναν μικρό μαύρο σκλάβο. 

Μόνο μετά από 6 έτη γάμου η Άννα έμεινε επιτέλους έγκυος, απεβίωσε όμως στη γέννα. Μερικές πηγές αναφέρουν ότι ο γιος της απεβίωσε μετά το βάπτισμα, ενώ άλλες αναφέρουν ότι ονομάστηκε Αλεσάντρο και απεβίωσε το 1514, σε ηλικία 17 ετών. Τάφηκε στη μονή του Σαν Βίτο, της οποίας η Άννα ήταν ευεργέτης. Ο σύζυγός της δεν συμμετείχε στην εξόδιο ακολουθία, καθώς το πρόσωπό του είχε παραμορφωθεί ως συνέπεια της σύφιλης.

Το τέλος της σημάδευσε το τέλος του δεσμού μεταξύ των Σφόρτσα και των Έστε. Ο Αλφόνσος Α΄ έκανε δεύτερο γάμο το 1502 με τη Λουκρητία Βοργία.

## Οικογένεια
Παντρεύτηκε το 1491 τον Αλφόνσο Α΄ των Έστε δούκα της Φερράρα και απέκτησαν τέκνο:
* Αλεσάντρο (;), απεβ. σε μικρή ηλικία.

## Πρόγονοι

## Παραπομπές


## Πηγές
* Marek, Miroslav. "Complete Genealogy of the House of Este". genealogy.euweb.cz. Retrieved 17 December 2014.

Κατηγορία:Οίκος των Σφόρτσα
Άνχελες Μπάρριο Αλόνσο

Η **Άνχελες Μπάρριο Αλόνσο** (*Ángeles Barrio Alonso*, γεννημένη το 1955) είναι Ισπανίδα ιστορικός, καθηγήτρια στο Πανεπιστήμιο της Κανταβρίας.

## Βιογραφία
Γεννηθείσα το 1955, είναι η συγγραφέας βιβλιογραφικών έργων όπως, μεταξύ άλλων, τα *Anarquismo y anarcosindicalismo en Asturias (1890–1936)* (Siglo XXI editores, 1988), *La Modernización de España (1917-1939). Política y Sociedad* (Síntesis, 2004), *Por la razón y el derecho. Historia de la negociación colectiva en España (1850-2012)* (Comares, 2014) και *Ricardo Mella, Frustraciones federales y expectativas libertarias de un idealista tranquilo* (Universidad de Cantabria, 2015), το οποίο και αποτελεί βιογραφία του Ρικάρδο Μέγια. Από το 2009, εργάζεται ως καθηγήτρια στο Πανεπιστήμιο της Κανταβρίας.

## Παραπομπές


## Πηγές

*  
*  
*  

Κατηγορία:Ιστορικοί του κομμουνισμού
Κατηγορία:Ιστορικοί του αναρχισμού
Κατηγορία:Ισπανοί ιστορικοί
Κατηγορία:Ισπανοί ακαδημαϊκοί
Heaven & Hell

Το ***Heaven & Hell*** είναι το πρώτο άλμπουμ της Αμερικανίδας τραγουδίστριας Ava Max, που κυκλοφόρησε στις 18 Σεπτεμβρίου 2020, μέσω της Atlantic Records. Η Max ηχογράφησε το άλμπουμ μεταξύ Δεκέμβριο 2018 και 2020, όπου συνεργάστηκε με συνθέτες όπως οι Cirkut, RedOne, Charlie Puth και Bonnie McKee.  Το άλμπουμ χωρίζεται σε δύο πλευρές.  Η πρώτη περιέχει ανθεμικούς ήχους, ενώ το δεύτερο ενσωματώνει σκοτεινότερες μελωδίες.  Μετά από πολλές καθυστερήσεις, το Heaven & Hell κυκλοφόρησε σε γενικά ευνοϊκές κριτικές από μουσικούς κριτικούς, πολλοί από τους οποίους επαίνεσαν την αισιόδοξη παραγωγή και τις φωνητικές ικανότητες της Ava.

## Λίστα Τραγουδιών
**<big>Πλευρά Α: Παράδεισος</big>** (*Heaven*)

1. H.E.A.V.E.N

2. Kings & Queens

3. Naked

4. Tattoo

5. OMG What's happening

6. Call me tonight

7. Born to the night

8. Torn

**<big>Πλευρά Β: Κόλαση</big>** (*Hell*)

9. Take you to hell

10. Who's laughing now

11. Belladonna

12. Rumors

13. So am I

14. Salt

15. Sweet but psycho

Κατηγορία:Δισκογραφία
Μαρία της Σαβοΐας (1411-1469)

H **Μαρία**, ιταλ. Maria di Savoia (1411 - 1469) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε δούκισσα του Μιλάνου.

## Βιογραφία
Ήταν η πρώτη (επιζήσασα) κόρη του Αμεδαίου Η΄ κόμη, μετά δούκα της Σαβοΐας (αντίπαπα ως Φήλιξ Ε΄) και της Μαρίας των Βαλουά, κόρης του Φιλίππου Β΄ δούκα της Βουργουνδίας.

Παντρεύτηκε τον Φιλίππο-Μαρία δούκα του Μιλάνου ως η δεύτερη σύζυγός του. Ο Φιλίππο-Μαρία αντιπαθούσε την πρώτη σύζυγό του Βεατρίκη Λάσκαρις ντι Τέντα, την κατηγόρησε για μοιχεία και την αποκεφάλισε. Έτσι νυμφεύτηκε μετά τη Μαρία για να αποκτήσει διάδοχο, αλλά ούτε από αυτή απέκτησε παιδιά. Τελικά τον διαδέχθηκε η νόθη κόρη του Μπιάνκα-Μαρία Βισκόντι.

## Οικογένεια
Παντρεύτηκε το 1428 τον Φιλίππο-Μαρία Βισκόντι δούκα του Μιλάνου. Δεν απέκτησαν απογόνους.

## Πρόγονοι



## Πηγές
* Thevet, André (2010). Portraits from the French Renaissance and the Wars of Religion. Translated by Benson, Edward. Truman State University Press.
* Wilkins, David G.; Wilkins, Rebecca L. (1996). The Search for a Patron in the Middle Ages and the Renaissance. E. Mellen Press.

## Αναφορές


Κατηγορία:Οίκος της Σαβοΐας
Κατηγορία:Δούκισσες του Μιλάνου